**PÁLYÁZATI FELHÍVÁS**

**Vizsgáztatási folyamatban közreműködő szakemberek és jegyzők részére**

**A felhívás célja:**

A Váci Vizsgaközpont akkreditáció megszerzését követő feladata lesz megszervezni és lebonyolítani a szakma megszerzésére irányuló szakmai vizsgát, illetve a szakmai képzéshez kapcsolódóan megszerezhető szakképesítésre irányuló képesítő vizsgát a szakképzési alapfeladat ellátásra vonatkozó jogszabályoknak megfelelően, melyek megvalósításához:

1. vizsgáztatási folyamatban közreműködő szakemberek, úgy mint:
   1. vizsgabizottsági tagok (kivéve a delegált tag),
   2. a feladatkészítést és -véleményezést végző személyek, valamint
2. vizsgáztatási folyamatban közreműködő jegyzők

jelentkezését várja.

A pályázat célja azon vizsgáztatási folyamatban közreműködő szakemberek és jegyzők névjegyzékére történő kerülés lehetőségének biztosítása, mely névjegyzékről – a szükséges belső képzés elvégzését követően – a majdani konkrét vizsgák alábbiak szerint ellátandó feladatainak lebonyolítására kerülhetnek kiválasztásra a megfelelő végzettséggel és tapasztalattal rendelkező személyek:

Vizsgabizottsági tagok:

1. szakmai vizsgák esetén
   1. a szakképzési alapfeladat ellátásra vonatkozó jogszabályokban és a Vizsgaközpont intézményi vizsgairányítási és működési dokumentumaiban meghatározott feladatok ellátása, vagyis:
      1. a vizsgabizottság valamely tagja a vizsgázó személyazonosságát valamennyi vizsgatevékenység megkezdésekor ellenőrzi,
      2. a vizsgabizottság tagjai együttesen és az általuk külön-külön ellátott feladatok tekintetében önállóan is felelősek a szakmai vizsga szabályos és zavartalan lefolytatásáért,
      3. a lebonyolítási rend szerint részt vesznek a vizsgáztatásban,
      4. ellenőrzik a projektfeladat megvalósításának lépéseit, és rögzítik azok eredményeit, és ezen információk alapján elvégzik az értékelést, valamint
      5. az értékelési folyamat eredményét bemutató és a javasolt érdemjegyet tartalmazó dokumentációt a vizsgafelügyelő általi ellenjegyzést követően továbbítják a Vizsgaközpont vezetőjének.
      6. vizsgafelügyelői speciális feladatok (csakis delegáció hiányában, a Vizsgaközpont általi e feladatkörre vonatkozó kijelölés esetén lehetnek relevánsak):
         1. felfüggeszti a szakmai vizsga lebonyolítását, az érintett vizsgatevékenység végrehajtását, ha a szakmai vizsga lebonyolításának jogszerű feltételei nem biztosítottak, és erről haladéktalanul értesíti az akkreditált szakképzési vizsgaközpontot,
         2. a szakmai vizsga megkezdése előtt
         3. ellenőrzi a szakmai vizsga előkészítését, a szükséges szakmai, tárgyi és személyi feltételeket, az egészséges és biztonságos vizsgakörülmények meglétét,
         4. a vizsgabizottság tagjainak bevonásával ellenőrzi a szakmai vizsga jogszabályban előírt dokumentumainak meglétét, azok formai és tartalmi megfelelőségét,
         5. vezeti a szakmai vizsgát és jóváhagyja a vizsgajegyzőkönyvet,
         6. ellenjegyzi az értékelési folyamat eredményét bemutató dokumentációt,
         7. tájékoztatja a vizsgázókat az egyes vizsgatevékenységek előtt az őket érintő döntésekről, tudnivalókról,
         8. gondoskodik a szakmai vizsga iratainak szabályszerű kiállításáról és hitelesítéséről, felügyeli a szakmai vizsga jegyzőjének munkáját.
   2. Munkavédelmi, tűzvédelmi, egészségügyi előírásokról szóló oktatáson való részvétel a szakmai vizsga megkezdése előtt.
   3. A Vizsgaközpont intézményi vizsgairányítási és működési dokumentumainak megismerése, valamint az abban foglaltak szerinti munkavégzés.
   4. A Vizsgafeladat értékelő lap kitöltése útján a vizsgafeladatokkal kapcsolatos észrevételek megtétele.
   5. A vonatkozó Képzési és Kimeneti Követelményben leírtakkal kapcsolatos észrevételek megtétele, mely az oktatásban tapasztaltak alapján szakmai egyeztetést igényelhet.
   6. Bármely olyan vizsgaszervezéssel kapcsolatos észrevétel megtétele mellyel a folyamatok javíthatóak, fejleszthetőek.
2. képesítő vizsgák esetén
   1. a szakképzési alapfeladat ellátásra vonatkozó jogszabályokban és a Vizsgaközpont intézményi vizsgairányítási és működési dokumentumaiban meghatározott feladatok ellátása, vagyis:
      1. a vizsgabizottság valamely tagja a vizsgázó személyazonosságát valamennyi vizsgatevékenység megkezdésekor ellenőrzi,
      2. a vizsgabizottság tagjai együttesen és az általuk külön-külön ellátott feladatok tekintetében önállóan is felelősek a szakmai vizsga szabályos és zavartalan lefolytatásáért,
      3. a lebonyolítási rend szerint részt vesznek a vizsgáztatásban,
      4. ellenőrzik az adott vizsgatevékenység megvalósításának lépéseit, és rögzítik azok eredményeit,
      5. az előző pont szerinti adatok és információk alapján elvégzik az értékelést, valamint
      6. az értékelési folyamat eredményét bemutató és a javasolt érdemjegyet tartalmazó dokumentációt a ellenjegyzést követően továbbítják az akkreditált szakképzési vizsgaközpont vezetőjének.
      7. felfüggesztik a szakmai vizsga lebonyolítását, az érintett vizsgatevékenység végrehajtását, ha a szakmai vizsga lebonyolításának jogszerű feltételei nem biztosítottak, és erről haladéktalanul értesítik az akkreditált szakképzési vizsgaközpontot,
      8. a képesítő vizsga megkezdése előtt
         1. ellenőrzik a képesítő vizsga előkészítését, a szükséges szakmai, tárgyi és személyi feltételeket, az egészséges és biztonságos vizsgakörülmények meglétét,
         2. ellenőrzik a szakmai vizsga jogszabályban előírt dokumentumainak meglétét, azok formai és tartalmi megfelelőségét,
      9. vezetik a szakmai vizsgát és jóváhagyják a vizsgajegyzőkönyvet,
      10. ellenjegyzik az értékelési folyamat eredményét bemutató dokumentációt,
      11. tájékoztatják a vizsgázókat az egyes vizsgatevékenységek előtt az őket érintő döntésekről, tudnivalókról,
      12. gondoskodnak a szakmai vizsga iratainak szabályszerű kiállításáról és hitelesítéséről, felügyelik a szakmai vizsga jegyzőjének munkáját.
   2. Munkavédelmi, tűzvédelmi, egészségügyi előírásokról szóló oktatáson való részvétel a szakmai vizsga megkezdése előtt.
   3. A Vizsgaközpont intézményi vizsgairányítási és működési dokumentumainak megismerése, valamint az abban foglaltak szerinti munkavégzés.
   4. A Vizsgafeladat értékelő lap kitöltése útján a vizsgafeladatokkal kapcsolatos észrevételek megtétele.
   5. A vonatkozó Programkövetelményben leírtakkal kapcsolatos észrevételek megtétele, mely a képzésben tapasztaltak alapján szakmai egyeztetést igényelhet.
   6. Bármely olyan vizsgaszervezéssel kapcsolatos észrevétel megtétele mellyel a folyamatok javíthatóak, fejleszthetőek.

Feladatkészítést és -véleményezést végző személyek:

1. Vizsgafeladat (írásbeli- és/vagy projektfeladat) készítés esetén
   1. Írásbeli- és/vagy Projektfeladat vizsgafeladatokok fejlesztése, a hozzá kapcsolódó javítási útmutató és értékelő lap kidolgozása a vonatkozó Képzési és kimeneti követelmények (a továbbiakban: KKK) illetve Programkövetelmények (a továbbiakban: PK) tartalmának maradéktalan figyelembevétele mellett.
   2. A feladatellátás során együttműködés a vizsgaközponttal, és a vizsgaközpont által meghatározott személy(ekk)el együttműködve.
   3. Az esetlegesen feltárt hiányosságok, hibák megszüntetése, a szükség szerinti módosítások elvégzése.
2. Vizsgafeladat (írásbeli- és/vagy projektfeladat) véleményezés esetén
   1. A Vizsgaközpont megbízásából vizsgafeladatot készítő személy által fejlesztett Írásbeli- és/vagy Projektfeladat vizsgafeladatokok, valamint a hozzá kapcsolódó javítási útmutató és értékelő lap szakmai ellenőrzése, véleményezése a vonatkozó KKK-k / PK-k tartalmának maradéktalan figyelembevétele mellett.
   2. Az esetlegesen feltárt hiányosságok és hibák jelzése, a szükség szerinti módosítások elvégzésének ellenőrzése.

Jegyzők:

A vizsga jegyzője a vizsga előkészítésével, lefolytatásával és lezárásával kapcsolatos dokumentálási feladatokat lát el.

**A pályázatban történő részvétel, valamint az eredményes pályázást követő konkrét feladatellátásban való részvétel jogosultsági és követelményrendszere:**

|  |  |  |  |
| --- | --- | --- | --- |
| **Feladatkör megjelölése** | **Pályázatban történő részvétel feltételei, a névjegyzékre kerülés kritériumai** | **A konkrét feladatellátáshoz szükséges** | |
| **végzettségek, tapasztalatok[[1]](#footnote-1)** | **további feltételek** |
| Vizsgabizottsági tag szakmai vizsgák esetén | A vizsgabizottság tagja csak olyan személy lehet, aki a vizsgán megszerezhető szakma oktatásához jogszabályban (Szkr. 134. §-ában) előírt feltételekkel rendelkezik | A Vizsgaközpont nem határoz meg további kritériumot | A vizsgabizottság egyik tagja csak olyan személy lehet, aki megbízása időpontjában a vizsgán megszerezhető szakma képzési területe tekintetében rendszeres oktatási tevékenységet folytat. |
| Bizonyos szakmák esetében a vonatkozó KKK-k speciális feltételeket írhatnak elő a vizsgabizottság tagjaival kapcsolatban, ezeknek megfelelni szükséges.[[2]](#footnote-2) | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| Vizsgabizottsági tag képesítő vizsgák esetén | Az adott PK-ban előírtaknak megfelelő, ennek hiányában a vizsgán megszerezhető szakképesítés ágazatába tartozó szakképzettséggel rendelkezik. | Az adott PK-ban előírtaknak megfelelő szakképzettség hiányában a vizsgán megszerezhető szakképesítés ágazatába tartozó szakképzettsége a szakterülethez illeszkedő szakképesítés képzéséhez vagy szakma oktatásához igazodó. | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Bizonyos szakképesítések esetében a vonatkozó PK-k speciális feltételeket írhatnak elő a vizsgabizottság tagjaival kapcsolatban, ezeknek megfelelni szükséges.[[3]](#footnote-3) | Minimum 3 év szakképesítésben, annak hiányában közeli (rokon) szakma/szakképesítésben szerzett tapasztalata (oktatói vagy más munkatapasztalata) van. | Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| Projektfeladatot készítő szakember | A vizsgán megszerezhető szakma, szakképesítés ágazata tekintetében szakmai végzettséggel rendelkezik. | A vizsgán megszerezhető szakma, szakképesítés szakterülete tekintetében felsőfokú szakmai végzettséggel rendelkezik. | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Legalább öt év oktatási és vizsgáztatási tapasztalata van. | Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| A felkérés időpontjában az adott szakterületen oktat vagy szakmájában aktívan dolgozik. |
| Projektfeladatot véleményező szakember | A vizsgán megszerezhető szakma, szakképesítés ágazata tekintetében szakmai végzettséggel vagy pedagógiai / andragógiai / oktatói végzettséggel vagy felnőttképzési szakértői gyakorlattal rendelkezik. | Pedagógiai / andragógiai / oktatói végzettséggel vagy felnőttképzési szakértői gyakorlattal rendelkezik vagy szakképesítés esetén legalább 2 éves rendszeres oktatási gyakorlattal rendelkezik az adott szakképesítés, vagy közeli (rokon) szakképesítés területén. | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Vizsgafeladatok értékelése, elemzése, készítése terén szerzett gyakorlata van. | Ismeri a vizsgáztatás rendszerét. |
| A vizsgáztatás terén szerzett jártassággal rendelkezik. | Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| Képesítő vizsga esetén írásbeli feladatkészítő szakember | A vizsgán megszerezhető szakképesítés ágazata tekintetében szakmai végzettséggel rendelkezik. | A vizsgán megszerezhető szakképesítés szakterülete tekintetében felsőfokú szakmai végzettséggel rendelkezik. | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Rendelkezik pedagógiai / andragógiai / oktatói végzettséggel vagy szakképesítés esetén legalább 2 éves rendszeres oktatási gyakorlattal az adott szakképesítés vagy közeli (rokon) szakképesítés területén. | Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| Oktatási és vizsgáztatási tapasztalata van. |
| A felkérés időpontjában szakterületen oktat, vagy szakmájában aktívan dolgozik. |
| Képesítő vizsga esetén írásbeli feladatot véleményező szakember | A vizsgán megszerezhető szakma, szakképesítés ágazata tekintetében szakmai végzettséggel vagy pedagógiai / andragógiai végzettséggel vagy felnőttképzési szakértői gyakorlattal rendelkezik. | Pedagógiai / andragógiai végzettséggel vagy felnőttképzési szakértői gyakorlattal rendelkezik vagy szakképesítés esetén legalább 2 éves rendszeres oktatási gyakorlattal rendelkezik az adott szakképesítés, vagy közeli (rokon) szakképesítés területén. | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Vizsgafeladatok értékelése, elemzése, készítése terén szerzett gyakorlata van. | Ismeri a vizsgáztatás rendszerét. |
| A vizsgáztatás terén szerzett jártassággal rendelkezik. | Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |
| Jegyző | Legalább érettségi végzettséggel rendelkezik | A Vizsgaközpont nem határoz meg további kritériumot | A Vizsgaközpont felkészítő képzésén való részvétel, és az ismeretanyag előírások szerinti időközönként történő megújítása. |
| Erkölcsi bizonyítvány vagy más, a büntetlenséget hitelt érdemlő módon igazoló dokumentum benyújtása. |

**A pályázat benyújtásával kapcsolatos információk**

**1. A benyújtás módja:**

Pályázatot benyújtani az alábbi űrlap kitöltésével és az 5. pontban meghatározott dokumentumok csatolását követő beküldésével lehetséges.

**2. A benyújtás határideje:**

A felhívás folyamatosan nyitott, pályázat benyújtása folyamatosan lehetséges.

**3. A pályázat benyújtásához kapcsolódó nyilatkozattételi kötelezettség:**

A pályázat benyújtása esetén a pályázónak a jelen felhívás 2. sz. melléklete szerinti Pályázati nyilatkozat megtétele szükséges.

**4. Hiánypótlás**

Hiányosan beérkező pályázat esetén hiánypótlása, tisztázó kérdések megválaszolására a Váci Vizsgaközpont lehetőséget biztosít, a folyamatot a Vizsgaközpont a pályázó pályázatban megjelölt e-mail elérhetőségére küldött megkeresés útján kezdeményezi.

**5. A pályázathoz csatolandó dokumentumok:**

* 1. Szakmai önéletrajz (amely kifejezetten tartalmaz az ellátni tervezett vizsgáztatási feladathoz kapcsolódó érdemi információt és alátámasztja a feladatra való alkalmasságot)
  2. Képzettséget, végzettséget igazoló bizonyítvány(ok), tanúsítvány(ok), oklevel(ek) szkennelt formában
  3. Releváns esetben nyelvvizsga bizonyítvány(ok) szkennelt formában
  4. Pályázati nyilatkozat (2. sz. melléklet szerint) aláírt, szkennelt formában

**Mellékletek:**

1. sz. melléklet: Adatkezelési tájékoztató
2. sz. melléklet: Pályázati nyilatkozat sablon

1. sz. melléklet

**ADATKEZELÉSI TÁJÉKOZTATÓ**

…

2. sz. melléklet

**PÁLYÁZATI NYILATKOZAT**

a Váci Vizsgaközpont

vizsgáztatási folyamatban közreműködő szakemberek és jegyzők részére kiírt felhívásához

Alulírott …………………………………………… (Születési helye, ideje: ………………, Anyja neve: …………………) a Váci Vizsgaközpont vizsgáztatási folyamatban közreműködő szakemberek és jegyzők részére kiírt felhívására beadott pályázatom vonatkozásában nyilatkozom az alábbiakról:

Kijelentem, hogy

* a pályázati felületen közölt adatok, illetve a felületre csatolt önéletrajzban feltüntetett adatok és információk a valóságnak megfelelnek,
* a felületre csatolt végzettséget, képzettséget igazoló dokumentumok a valóságnak megfelelő tartalommal bíró, az eredetivel mindenben megegyező elektronikus példányok,
* a pályázati felhívásban és annak mellékleteiben – ideértve jelen nyilatkozat tartalmát is – valamint a hivatkozott dokumentumokban, szabályozókban foglaltakat elolvastam, tudomásul vettem, elfogadom, és a pályázatom és a pályázaton alapuló együttműködés tekintetében számomra kötelező érvényűnek tekintem,

Hozzájárulok ahhoz, hogy a Váci Vizsgaközpont a személyes adataimat nyilvántartsa, és működése során kezelje, illetve, hogy az akkreditált státuszát adataim felhasználásának segítségével megszerezze/fenntartsa.

Eredményes pályázás esetén vállalom, hogy

* a feladatellátáshoz szükséges vizsgaközponti képzéseken (első felkészítő és ismétlő képzéseken egyaránt) részt veszek, illetve elvégzem azokat,
* konkrét feladatra történő felkérés esetén a felkérés elfogadásának mérlegelése időszakában a döntésemhez a vizsgaközpont által rendelkezésemre bocsátott vizsga- és vizsgázói adatokat a vonatkozó adatkezelési szabályoknak, szabályzatoknak megfelelően, bizalmasan kezelem,
* a konkrét feladatellátások alkalmával pártatlanul, és munkámat minden vizsgázó tekintetében azonos szakmai színvonalon ellátva járok el, melynek keretében nem teszek különbséget az egyes vizsgázók között,
* amennyiben a konkrét feladatellátások alkalmával kiderül, hogy olyan ismerősi viszony, vagy potenciális érdekellentét áll fenn a vizsgázóval, vagy a vizsga más szereplőivel, körülményeivel, ami elviekben befolyásolhatja az objektív ítéletalkotását, azt haladéktalanul jelzem annak érdekében, hogy a potenciális veszély kontrollálható legyen, az objektív vizsgáztatás vitathatósága megelőzhető legyen,
* nem adok ki bizalmas vizsgaanyagot, információt, illetve nem veszek részt tisztességtelen vizsgáztatási módszerekben, folyamatokban, valamint, hogy a feladatellátás keretében birtokomba került információkat nem tárom fel harmadik fél számára,
* állok rendelkezésre az együttműködéshez szükséges további adminisztratív és egyéb technikai eljárások, teendők elvégzése érdekében,
* amennyiben névjegyzéken való szereplésemet bármilyen okból nem kívánom fenntartani, arról írásban tájékoztatom a Vizsgaközpontot.

Kelt: ……………………………

………….……………………….

aláírás

1. A vizsgaközpont konkrét feladatra történő felkéréskor, szükség esetén, illetve mérlegelési jogkörében az ezen kritériumoknak való megfeleléstől eltekinthet a névjegyzékre felkerült személyek vonatkozásában. [↑](#footnote-ref-1)
2. ezek az alábbi linken elérhető KKK-kban ellenőrizhetőek: <https://akkreditaltvizsgaztatas.ikk.hu/kkk-ptt> [↑](#footnote-ref-2)
3. ezek az alábbi linken elérhető PK-kban ellenőrizhetőek: <https://akkreditaltvizsgaztatas.ikk.hu/programkovetelmenyek> [↑](#footnote-ref-3)